ຊາວຈີນ ຄົນນຶ່ງ ຖືກຕັດສິນໂທດ ຈຳຄຸກ 5 ປີກວ່າ ຍ້ອນສົ່ງ ຄວາມລັບ ໃຫ້ຈີນ
ທ່ານ Liu Sixing ​ໄດ້ຖືກ​ຕັດສິນໂທດວ່າມີຄວາມຜິດ ​​ໂດຍສານ​ລັດ​ຖະ​ບານ​ກາງ ​ໃນປີ​ກາຍ​ນີ້ ​ໃນ​ຂໍ້​ຫາທີ່​ຮວມ​ທັງ​ການ​ສົ່ງຂໍ້​ມູນເທັກນິກດ້ານ​ທະຫານ​ໃຫ້ຈີນ
ສານສະຫະລັດແຫ່ງນຶ່ງ ໄດ້ຕັດສິນລົງໂທດຄົນສັນຊາດຈີນຜູ້ນຶ່ງ ໃຫ້ ຕິດຄຸກດົນກວ່າຫ້າປີໃນຖານສົ່ງຂໍ້ມູນທີ່ຜິດກົດໝາຍພົວພັນ ກັບການປ້ອງກັນປະເທດ ໄປໃຫ້ຈີນ ທ່ານ Liu Sixing ໄດ້ຖືກຕັດສິນໂທດວ່າມີຄວາມຜິດໂດຍສານ ລັດຖະບານກາງ ໃນປີກາຍນີ້ ໃນຂໍ້ຫາ ທີ່ຮວມທັງການສົ່ງຂໍ້ມູນ ເທັກນິກດ້ານທະຫານ ໂດຍປາສຈາກໃບອະນຸຍາດ ແລະຕົວະ ເຈົ້າໜ້າທີ່ ຜູ້ຊາຍອາຍຸ 49 ປີ ທີ່ຮູ້ກັນໃນອີກຊື່ນຶ່ງວ່າ Steve Liu ນັ້ນ ເປັນ ເຈົ້າ ໜ້າທີ່ວິສະວະກອນຂັ້ນສູງ ຂອງບໍລິສັດສື່ສານ L-3 ທີ່ມີສາ ຂາຢູ່ລັດ New Jersey ຊຶ່ງເຮັດວຽກກ່ຽວກັບລະບົບນໍາວິຖີ ລູກ ສອນໄຟ ຈະຫລວດ ແລະເຮືອບິນທີ່ບໍ່ມີຄົນຂັບ ໄອຍະການກ່າວວ່າ ລາວໄດ້ລັກເອົາເອກກະສານລັບທາງທະຫານ ຫຼາຍ ພັນໜ້າແລະນຳໄປເຜີຍແຜ່ຢູ່ໃນກອງປະຊຸມນຳສະເໜີຫລາຍ ຄັ້ງທີ່ປະ ເທດຈີນໃນລະຫວ່າງປີ 2009 ຫາ 2010 ຮວມທັງນຶ່ງໃນ ກອງປະຊຸມເທັກໂນໂລຈີ ທີ່ລັດຖະບານຈີນເປັນຜູ້ຈັດຂື້ນ ທ່ານ Liu ກ່າວວ່າ ທ່ານພຽງແຕ່ພະຍາຍາມໃຊ້ການນຳສະເໜີດັ່ງກ່າວ ເພື່ອໃຫ້ໄດ້ວຽກເຮັດຢູ່ຈີນ ທ່ານໂຕ້ຖຽງວ່າ ການຟ້ອງຮ້ອງທ່ານນີ້ແມ່ນ ມີຈຸດປະສົງທາງການເມືອງ ປະທານຜູ້ພິພາກສາບໍ່ເຫັນພ້ອມກັບທ່ານ ນອກຈາກການຕັດສິນໂທດໃຫ້ຈຳຄຸກແລ້ວທ່ານ Liu ຍັງໄດ້ຖືກສັ່ງໃຫ້ເສຍຄ່າປັບໃໝອີກ 15,000 ໂດລາ